Ir-Regolament tal-Kummissjoni (KEE) Nru 3694/91
tas-17 ta' Diċembru 1991
li jemenda r-Regolament (KEE) Nru 645/89 ta' l-14 ta' Marzu 1989 u li jħassar ir-Regolament tal-Kummissjoni (KEE) Nru 2404/89 tal-31 ta' Lulju 1989 li jirrigwarda l-klassifika ta ċerti oġġetti fin-nomenklatura magħquda
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 2658/87 [1] dwar in-nomenklatura tat-tariffa u statistika u dwar it-Tariffa Doganali Komuni, kif l-aħħar emendat bir-Regolament (KEE) Nru 3537/91 [2], u b'mod partikolari Artikolu 9 tiegħu,
Billi r-Regolament tal-Kummissjoni (KEE) Nru 645/89 [3], kif ukoll ir-Regolament (KEE) Nru 2404/89 [4], jistabbilixxu miżuri li jirrigwardaw il-klassifika fin-nomenklatura magħquda ta', fost ħwejjeġ oħra, settijiet ta' biċċtejn ħwejjeġ imqiegħda għall-bejgħ bl-imnut;
Billi l-kodiċi tan-NM 6211 ġie ssubdiviż sabiex jindividwalizza ċerti kategoriji ta' oġġeti li huma s-suġġett ta' kummerċ sinifikanti;
Billi, b'riżultat ta' dan, il-prodotti, koperti bir-Regolamenti ta' hawn fuq huma għaldaqstant affettwati; billi għalhekk teżisti l-ħtieġa li jitħassar il-punt 2 tal-Anness mar-Regolament (KEE) Nru 645/89 u li jiġu speċifikati l-klassifika u r-raġuni għall-klassifika ta' l-oġġetti fil-kwistjoni u li jiġi mħassar ir-Regolament (KEE) Nru 2404/89;
Billi l-miżuri pprovvduti f'dan ir-Regolament huma skond l-opinjoni tal-Kumitat tan-Nomenklatura,
ADOTTAT DAN IR-REGOLAMENT:
Artikolu 1
L-oġġetti deskritti fil-kolonna 1 tat-tabella mehmuża huma issa kklassifikati ġewwa n-nomenklatura magħquda taħt il-kodiċijiet approprjati tan-NM indikati fil-kolonna 2 tat-tablella msemija.
Artikolu 2
Il-punt 2 ta' l-Anness mar-Regolament (KEE) Nru 645/89 huwa mħassar u r-Regolament (KEE) Nru 2404/89 huwa revokat.
Artikolu 3
Dan ir-Regolament għandu jidħol fis-seħħ fil-jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu jibda japplika b'effett mill-1 ta' Jannar 1992.
Dan ir-Regolament għandu jorbot fl-intier triegħu u japplika direttament fl-Istati Membri kollha.
Magħmul fi Brussell, fis-17 ta' Diċembru 1991.